Publication: Magyar Közlöny
Issue: MK-2004-25 (Year: 2004, Number: 25)
Era: 2004-2010
Section: 27/2002. (IV. 17.) HM rendelet módosításáról
Paragraph Index: 1178

(1) Az R. 1. számú melléklete a következõ 7/A. ponttal egészül ki: „7/A. NATO/EU/EBESZ/ENSZ Szolgálatért Érdemérem: 38 mm átmérõjû, antikolt, ezüstözött kivitelû érem. Az érem középmezõjében plasztikus kereszt forma látható, mögötte a jobb felsõ és a bal alsó negyedében a magyar zászló sávjai jelenítõdnek meg a heraldika szabályai szerint. Az érem közép részében a szolgálatteljesítés helye szerinti embléma (NATO/EU/EBESZ/ENSZ) látható. Az érem hátoldalán középen, fekvõ ovális mezõben a szolgálatteljesítés idõpontja évszámmal és a szolgálatteljesítés helye látható. A szalag háromszög alakú, kék színû, jobb oldali szélén a szegélytõl 3 mm-re fehér színû farkasfogazás látható.”

Source: https://magyarkozlony.hu/hivatalos-lapok/2c76251dd26aad2357aa93e94ceb4cb75b90d4fd/dokumentumok/35587f52b853d8c0a137d12bce2b73fe714736df/letoltes